સ્ટેરૉઇડના આઠ ગ્રેડ હોય છે જેમાં સૌથી સસ્તું હોય છે એ સૌથી સ્ટ્રૉન્ગ હોય છે અને જે સૌથી મોંઘું હોય છે એ એકદમ માઇલ્ડ હોય છે. આપણે જે સસ્તી ફેરનેસ ક્રીમ લગાડીએ છીએ એનાં તરત રિઝલ્ટ જોઈને તમે ખુશ થઈ જાઓ છો, પણ આમાં સૌથી સ્ટ્રૉન્ગ સ્ટેરૉઇડ નાખવામાં આવે છે. એનાથી તમને જલદી નિખાર તો મળે છે, પણ પછી એ જ નિખાર બદસૂરતીમાં પલટાઈ જાય છે. એવું નથી કે સ્ટેરૉઇડ ન વાપરવું, પણ એનું પણ એક લિમિટેશન હોય છે જે તમને માત્ર ડર્મેટોલૉજિસ્ટ જ કહી શકે છે. આજની તારીખમાં ફેરનેસ ક્રીમમાં સ્ટેરૉઇડ બહુ મોટો પ્રૉબ્લેમ બની ગયો છે એમ જણાવતાં ડૉ. અપ્રતિમ ગોયલ કહે છે, ‘આ પ્રૉબ્લેમ બે ટકાથી પંદર ટકા સુધી વધી ગયો છે જે બહુ ચિંતાનો વિષય છે. આનું કારણ એ છે કે આજકાલ છોકરીઓ પર પ્રેશર છે કે તમે ગોરાં હશો તો જ તમારાં લગ્ન થશે, તમને નોકરી મળશે. આ બધાં કારણોના લીધે તેઓ ગમે તે ક્રીમ લગાડે છે. એ પછી તેમને સ્કિન-પ્રૉબ્લેમનો સામનો કરવો પડે છે. મારી તો એ જ સલાહ છે કે પહેલાં તો કોઈ ફેરનેસ ક્રીમ વાપરવી ન જોઈએ અને જો વાપરો તો ડર્મેટોલૉજિસ્ટની સલાહ વગર ન વાપરવી. એ સિવાય બ્રૅન્ડેડ કંપનીઓની ક્રીમ વાપરી શકો છો. એ બધી એટલી સ્ટ્રિક્ટ ટેસ્ટમાંથી પસાર થાય છે કે એમાં સ્ટેરૉઇડ હોવાનો કોઈ ચાન્સ જ હોતો નથી.’